CELEX: 32006R1831
Language: lv
Date: 2006-12-13
Title: Komisijas Regula (EK) Nr. 1831/2006 ( 2006. gada 13. decembris ), ar kuru attiecībā uz doramektīnu groza I pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos   (Dokuments attiecas uz EEZ)

14.12.2006   
            
            
               LV
            
            
               Eiropas Savienības Oficiālais Vēstnesis
            
            
               L 354/5
            
         
      KOMISIJAS REGULA (EK) Nr. 1831/2006
   (2006. gada 13. decembris),
   ar kuru attiecībā uz doramektīnu groza I pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (1), un jo īpaši tās 2. pantu,
   ņemot vērā Eiropas Zāļu aģentūras atzinumus, ko sagatavojusi Veterināro zāļu komiteja,
   tā kā:
   
               (1)
            
            
               Visas farmakoloģiski aktīvās vielas, kuras Kopienā izmanto veterinārajās zālēs, kas paredzētas produktīvajiem dzīvniekiem, jānovērtē saskaņā ar Regulu (EEK) Nr. 2377/90.
            
         
               (2)
            
            
               Doramektīns ir iekļauts Regulas (EEK) Nr. 2377/90 I pielikumā attiecībā uz liellopu muskuļiem, taukiem, aknām un nierēm, izņemot liellopus, no kuriem iegūst pienu lietošanai pārtikā. Turklāt šī viela ir iekļauta Regulas (EEK) Nr. 2377/90 I pielikumā attiecībā uz cūku, aitu, briežu, tostarp ziemeļbriežu, muskuļiem, taukiem, aknām un nierēm, izņemot aitas, no kurām iegūst pienu lietošanai pārtikā. Ieraksts šajā pielikumā attiecībā uz doramektīnu ir jāgroza un jāattiecina uz visām produktīvām zīdītāju sugām attiecībā uz muskuļiem, taukiem, aknām un nierēm, izņemot dzīvniekus, no kuriem iegūst pienu lietošanai pārtikā.
            
         
               (3)
            
            
               Tāpēc Regula (EEK) Nr. 2377/90 attiecīgi jāgroza.
            
         
               (4)
            
            
               Līdz šīs regulas piemērošanai ir jāatvēl pietiekams laikposms, lai dalībvalstis, ņemot vērā šīs regulas noteikumus, varētu veikt pielāgojumus, kas saistībā ar šo regulu var būt vajadzīgi attiecīgo veterināro zāļu tirdzniecības atļaujās, kuras piešķir saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (2).
            
         
               (5)
            
            
               Šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2377/90 I pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2007. gada 12. februāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 13. decembrī
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 224, 18.8.1990., 1. lpp. Regulā jaunākie grozījumi izdarīti ar Komisijas Regulu (EK) Nr. 1805/2006 (OV L 343, 8.12.2006., 66. lpp.).
   
      (2)  OV L 311, 28.11.2001., 1. lpp. Direktīvā jaunākie grozījumi izdarīti ar Direktīvu 2004/28/EK (OV L 136, 30.4.2004., 58. lpp.).
   
      PIELIKUMS
      Regulas (EEK) Nr. 2377/90 I pielikumā iekļauj šādas vielas:
      2.   Pretparazītu līdzekļi
      2.3.   Līdzekļi pret endoparazītiem un ektoparazītiem
      2.3.1.   Avermektīni
      
         
                     Farmakoloģiski aktīvā(-ās) viela(-as)
                  
                  
                     Marķieratliekas
                  
                  
                     Dzīvnieku suga
                  
                  
                     Maksimāli pieļaujamais atlieku daudzums
                  
                  
                     Mērķaudi
                  
               
                     “Doramektīns
                  
                  
                     Doramektīns
                  
                  
                     Visas produktīvo zīdītāju sugas (1)
                     
                  
                  
                     40 μg/kg
                  
                  
                     Muskuļi
                  
               
                     150 μg/kg
                  
                  
                     Tauki
                  
               
                     100 μg/kg
                  
                  
                     Aknas
                  
               
                     60 μg/kg
                  
                  
                     Nieres
                  
               
      
         (1)  Neizmanto dzīvniekiem, no kuriem iegūst pienu lietošanai pārtikā.”